PREDKLADACIA SPRÁVA

Ministerstvo pôdohospodárstva Slovenskej republiky vypracovalo podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky  vydávania aproximačných nariadení vlády Slovenskej republiky v znení zákona č. 207/2002 Z. z. a na vykonanie § 3 ods. 2 zákona  č. 488/2002 Z. z. o veterinárnej starostlivosti a o zmene niektorých zákonov návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 302/2003 Z. z., ktorým sa ustanovujú podrobnosti o ochrane zvierat pri preprave.

Predloženým návrhom sa mení a dopĺňa nariadenie vlády Slovenskej republiky č. 302/2003 Z. z. , ktorým sa prebrali Smernica Rady č. 91/628/EEC z 19. novembra 1991 o ochrane zvierat počas prepravy,  ktorou sa menia a dopĺňajú smernice 90/425/EHS a 91/496/EHS (Úradný vestník Európskych spoločenstiev, L 340, 11. 12. 1991, str. 17) zmenená Rozhodnutím Rady č. 92/438/EHS z 13. júla 1992 o informatizácii veterinárnych  postupov pri dovozoch (Shift project), meniace Smernice 90/675/EHS, 91/496/EHS, 91/628/EHS a Rozhodnutia 90/424/EHS, a rušiace Rozhodnutie 88/192/EHS (Úradný vestník Európskych spoločenstiev, L 243, 25. 08. 1992, str. 27) a Smernica Rady č. 95/29/ES z 29. júna 1995 meniaca Smernicu 90/628/EHS týkajúcu sa ochrany zvierat počas prepravy (Úradný vestník Európskych spoločenstiev, L 148, 30.06. 1995, str. 52), ako aj  nariadenie Rady č. 1255/97/ES z 25. júna 1997 týkajúce sa kritérií Spoločenstva na oddychové miesta a meniace plán prepravy odkazujúc sa na prílohu Smernice 91/628/EHS (Úradný vestník Európskych spoločenstiev, L 174, 02. 07. 1997, str. 1) a nariadenie Rady č. 411/98/ES z 16. februára 1998 o dodatočných normách na ochranu zvierat použiteľných na cestné vozidlá používané na dopravu dobytka na ceste presahujúcu osem hodín (Úradný vestník Európskych spoločenstiev, L 52, 21. 02. 1998, str. 8) , ktorá si vyžaduje implementáciu v Slovenskej republike v zmysle pripomienok Európskej komisie.


Návrh nariadenia vlády bol predmetom pripomienkového konania. Jeho vyhodnotenie je súčasťou tohto návrhu. 


Návrh nariadenia vlády bol predmetom rokovania Legislatívnej rady vlády Slovenskej republiky  15. marca 2005, ktorá ho odporučila po zapracovaní pripomienok vznesených na jej rokovaní, predložiť v novom znení na rokovanie vlády Slovenskej republiky. 


Návrh nariadenia vlády sa predkladá bez rozporov. 

